Даниел Граовац
Данијел Граовац (Босански Нови, 8. август 1993) босанскохерцеговачки је професионални фудбалер српског порекла. Висок је 186 центиметра и игра на позицији центархалфа. Тренутно наступа за фудбалски клуб Војводину из Новога Сада у Суперлиги Србије и за сениорску репрезентацију Босне и Херцеговине.

У досадашњој каријери наступао је за клубове: ФК Слобода Нови Град, ФК Динамо Загреб, ФК Зрињски Мостар, ФК Мускрон, ФК Жељезничар Сарајево и Војводину.

Каријера

Клупска 
Данијел Граовац је своју фудбалску каријеру започео у Слободи из Новог Града. Са својих 16 година, млади Граовац, се придружио тиму Динама из Загреба. Након наступа у хрватском клубу, 2012. године прелази у мостарски Зрињски.

Свој први уговор као професионални фудбалер, Граовац је потписао 2013. године за Зрињским из Мостара у коме остаје све до 2016. године бележећи 89 наступа и један постигнути гол. 26. августа 2016. године прелази у кипарски фудбалски клуб Аполон из Лимасола да би већ три дана касније 29. августа 2016. године потписао уговор са Мускроном из истоименог града. Са важећим уговором са Мускроном 2017. године одлази као позајмица у мостарски Зрињски, а по завршетку позајмице споразумно прелази у Жељезничар из Сарајева за кога тренутно наступа.

Репрезентативна 
Граовац је своју кадетску каријеру у фудбалској репрезентацији Босне и Херцеговине започео најпре у репрезентацији Босне и Херцеговине до 19 година од 2011. до 2012. године, да би наставио у репрезентацији Босне и Херцеговине до 21 године од 2013. до 2014. године и сениорску репрезентацију Босне и Херцеговине од 2016. године.

Граовац је свој први наступ за сениорску репрезентацију Босне и Херцеговине забележио 29. марта 2016. године у пријатељској утакмици против Швајцарске када је у 86. минуту меча заменио саиграча Ервина Зукановића.

Трофеји 
 ФК Зрињски Мостар
  Премијер лига Босне и Херцеговине
  Шампиони (3): 2013/14, 2015/16, 2016/17.

Референце

Спољашње везе 
 Данијел Граовац на сајту Инстаграм 
 Данијел Граовац на сајту National Football Teams 
 Данијел Граовац на сајту Soccerway 
 Данијел Граовац на сајту Transfermarkt 
 Данијел Граовац на сајту Football Database 
 Данијел Граовац на сајту World Football  
 Данијел Граовац на сајту Weltfussball 
 Данијел Граовац на сајту Soccer Punter 

Рођени 1993.
Новљани
Фудбалери Слободе Нови Град
Фудбалери Динама Загреб
Фудбалери Зрињског Мостар
Фудбалери Мускрона
Фудбалери Жељезничара
Фудбалери Војводине
Фудбалери Републике Српске
Фудбалери Босне и Херцеговине
Босанскохерцеговачки фудбалски репрезентативци
Српски спортисти из Босне и Херцеговине